Document ID: 31975R1997

Uredba (EGS) št. 1997/75 Komisije
z dne 31. julija 1975
o spremembi Uredbe (EGS) št. 1579/74 glede vnaprejšnje določitve uvoznega prelevmana za proizvode iz škroba
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta št. 120/67/EGS [1] z dne 13. junija 1967 o skupni ureditvi trga za žita, kakor je bila nazadnje spremenjena z Uredbo (EGS) št. 665/75 [2], in zlasti člena 15(3) Uredbe,
ob upoštevanju Uredbe Sveta št. 359/67/EGS [3] z dne 25. julija 1967 o skupni ureditvi trga za riž, kakor je bila nazadnje spremenjena z Uredbo (EGS) št. 668/75 [4], in zlasti člena 13(3) Uredbe,
ob upoštevanju Uredbe Sveta (EGS) št. 1052/68 [5] z dne 23. julija 1968 o uvoznem in izvoznem sistemu za proizvode iz žit in riža, kakor je bila nazadnje spremenjena z Uredbo (EGS) št. 980/75 [6], in zlasti členov 2(2) in 5 Uredbe,
ker člen 3(1) Uredbe Komisije (EGS) št. 1579/74 [7] z dne 24. junija 1974 o postopku izračuna uvoznih prelevmanov za proizvode, predelane iz žit in riža, ter za vnaprejšnjo določitev tega prelevmana za navedene proizvode ter sestavljene krmne mešanice iz žit, kakor je bila nazadnje spremenjena z Uredbo (EGS) št. 3103/74 [8] določa, da se kadar je uvozni prelevman za proizvode iz škroba določen vnaprej, ta dajatev prilagodi samo, ko se spremeni raven tako imenovanih "dobavnih" cen; ker Uredba Sveta (EGS) št. 1955/75 [9] z dne 22. julija 1975 o proizvodnih nadomestilih za žita in riž nič več ne omenja tako imenovanih "dobavnih" cen; ker bi bilo potem potrebno poskrbeti za prilagoditev, ki bi imela popolnoma enak ekonomski učinek kot prilagoditev, ki je trenutno predvidena;
ker so ukrepi, predvideni s to uredbo, v skladu z mnenjem Upravljalnega odbora za žita,
SPREJELA NASLEDNJO UREDBO:
Člen 1
Člen 3(1)(a) in (b) Uredbe (EGS) št. 1579/74 se nadomesti z naslednjim:
"(a) V primeru iz prejšnjega pododstavka se razen za proizvode iz tarifne podštevilke 23.07 B, opredeljene v Prilogi A Uredbe št. 120/67/EGS, vsaka prilagoditev prelevmana z upoštevanjem uporabe drugega pododstavka člena 15(3) Uredbe št. 120/67/EGS izvede glede na cenovni prag za osnovni proizvod ali osnovne proizvode, ki se uporabljajo pri izračunu spremenljivega dela prelevmana, veljavnega na dan uvoza. Ta prilagoditev se izvede s povečanjem ali zmanjšanjem prelevmana, ki je bil določen vnaprej, za razliko med cenovnim pragom za 100 kg osnovnega proizvoda, veljavnim za mesec, v katerem se vloži zahtevek, in tistim, ki velja za mesec uvoza, pri čemer se ta razlika pomnoži s koeficientom, navedenim v stolpcu 4 Priloge k Uredbi (EGS) št. 1052/68.
(b) Za proizvode iz člena 2 se prelevman določen vnaprej, prilagodi tudi, če se proizvodna nadomestila določena v členu 1 Uredbe (EGS) št. 1955/75, spremenijo med dnevom, ko se vloži zahtevek za dovoljenje, in dnevom uvoza. Taka prilagoditev se izvede s povečanjem ali zmanjšanjem zneska prelevmana, določenega vnaprej, v skladu z razliko, ki je posledica take spremembe, pri čemer se ta razlika pomnoži s koeficientom iz stolpca 4 Priloge k Uredbi (EGS) št. 1052/68 za zadevne proizvode."
Člen 2
Ta uredba začne veljati 1. avgusta 1975.
Ta uredba je v celoti zavezujoča in se neposredno uporablja v vseh državah članicah.
V Bruslju, 31. julija 1975

Labels: 17
15
6